《高楼春》
宋代·徐积

山阳有客似相如，身著儒衣当酒垆。尘埃市井不到处，烟霞酒酒生衣裾。

一竿横挂数幅帛，题云酒味如醍醐。三月高楼满春色，椒浆琼液盈金壶。

盘罗江笋烹淮鱼，樱实赤玉梅绀肤。弹丝敲金半空里，醉挥玉爵撞珊瑚。

凭阑直下是烟火，坐上清风凌太虚。夜深正然红蜡烛，罗幕遮风留客宿。

是人俱爱何家楼，自是何君德如玉。

作者简介：徐积（1028—1103）北宋聋人教官。字仲车，楚州山阳（今江苏淮安）人。因晚年居楚州南门外，故自号南郭翁。生于宋仁宗天圣六年，卒于徽宗崇宁二年，年七十六岁。政和六年（1116），赐谥节孝处士。家乡人为其建 “徐节孝祠”，明清两代均有修缮，毁于解放初期。《宋史》卷四五九有传。